Τζέισον Νιούστεντ

Ο Τζέισον Νιούστεντ (Jason Curtis Newsted, 4 Μαρτίου 1963) είναι Αμερικανός μπασίστας και συνθέτης, γνωστότερος ως πρώην μέλος των χέβι μέταλ συγκροτημάτων Flotsam and Jetsam, Metallica και Voivod, ενώ έχει συνεργαστεί και με τον Ozzy Osbourne.

Βιογραφία
Τα πρώτα χρόνια
Ο Νιούστεντ γεννήθηκε το 1963 στο Μπατλ Κρικ του Μίσιγκαν, με την οικογένεια του να ασχολείται επαγγελματικά με την μουσική, αφού η μητέρα του δίδασκε πιάνο και ένας από τους αδελφούς του έπαιζε τρομπέτα. Ο ίδιος, ξεκίνησε να παίζει κιθάρα στα εννέα του χρόνια και μετέβη στο μπάσο πέντε χρόνια αργότερα. Κύριες του επιρροές έχει αναφέρει ότι ήταν ο Τζιν Σίμονς των Kiss, ο Γκίζερ Μπάτλερ των Black Sabbath, ο Τζέντι Λι των Rush και ο Πέτερ Μπάλτες των Accept.
Στα 19 του χρόνια εντάχθηκε στους Flotsam and Jetsam, οι οποίοι εκείνο το διάστημα ονομαζόταν Paradox. Αφού υπέγραψαν συμβόλαιο με την "Metal Blade Records", κυκλοφόρησαν το πρώτο τους άλμπουμ με τίτλο "Doomsday for the Deceiver" στις 4 Ιουλίου 1986. Ο δίσκος έλαβε ιδιαίτερα θετικές κριτικές, αλλά ο Νιούστεντ αποχώρησε λίγο αργότερα για να αντικαταστήσει τον εκλιπόντα Κλιφ Μπάρτον στους Metallica.

Metallica
Τον Σεπτέμβριο του 1986, ο Νιούστεντ έγινε μέλος των Metallica ηχογραφώντας το ΕΡ "The $5.98 E.P.: Garage Days Re-Revisited" το 1987. Ακολούθησε ο πρώτος του δίσκος με το συγκρότημα, "...And Justice for All", ο οποίος σκαρφάλωσε στο Top-10 του Billboard. Μετά την περιοδεία για την προώθηση του άλμπουμ, οι Metallica ηχογράφησαν ένα από τα εμπορικότερα άλμπουμ όλων των εποχών με τίτλο "Metallica", το οποίο κυκλοφόρησε το 1991 ανεβαίνοντας στην κορυφή των περισσότερων τσαρτ του πλανήτη.
Μετά την περιοδεία κυκλοφόρησαν τα "Load" και "ReLoad" το 1996 και το 1997, αντίστοιχα, ενώ το 1998 ηχογράφησαν το άλμπουμ διασκευών "Garage Inc.". Το ζωντανά ηχογραφημένο με την φιλαρμονική ορχήστρα του Σαν Φρανσίσκο, "S&M" ήταν ο τελευταίος δίσκος του συγκροτήματος με το Νιούστεντ στη σύνθεση του. Το σινγκλ του τραγουδιού "I Disappear" για το σάουντρακ της ταινίας "Mission: Impossible II" ήταν η τελευταία ηχογράφηση πριν την αποχώρηση του Νιούστεντ από τους Metallica. Το 2001, ο Νιούστεντ πρότεινε στο συγκρότημα να κάνουν διάλειμμα ενός έτους, κάτι που τα υπόλοιπα μέλη των Metallica αρνήθηκαν. Στις 17 Ιανουαρίου 2001, ο μπασίστας ανακοίνωσε την αποχώρηση του από το συγκρότημα.Metallica - why jason newsted left - Youtube

Μετά τους Metallica
Ο Νιούστεντ έγινε μέλος των Καναδών Voivod το 2002 και ταυτόχρονα έγινε μέλος του προσωπικού σχήματος του Ozzy Osbourne. Ο Osbourne ήταν ιδιαίτερα θετικός στο να ηχογραφήσει το επόμενο του άλμπουμ με τον Νιούστεντ στην σύνθεση του συγκροτήματος του, αλλά κάτι τέτοιο δεν έγινε πραγματικότητα λόγω υποχρεώσεων του μπασίστα, οι οποίες τον ανάγκασαν να αποχωρήσει από το συγκρότημα στα τέλη του 2003.
200px|left|thumb|Ο Νιούστεντ με το προσωπικό του σχήμα
Ο Νιούστεντ επικεντρώθηκε στους Voivod και το πρότζεκτ του με την ονομασία Echobrain. Κατά την συνεργασία του με τους Καναδούς έλαβε το προσωνύμιο "Jasonic" και ηχογράφησε μαζί τους το ομώνυμο άλμπουμ τους, το 2002. Ακολούθησαν τα "Katorz" (2006) και "Infini" (2009) πριν το συγκρότημα επανενωθεί με τον αρχικό του μπασίστα Ζαν Ιβ Θέριοτ (Blacky), το 2010.
Ο Νιούστεντ συμμετείχε στο "Supernova" του προγράμματος "Rock Star" του δικτύου "CBS" μαζί με τους Τόμι Λι των Motley Crue, Γκίλμπι Κλαρκ των Guns N' Roses και του τραγουδιστή Λούκας Ρόσι.
Στις 23 Οκτωβρίου 2006 ο Νιούστεντ τραυματίστηκε στον αριστερό ώμο, γεγονός για το οποίο χρειάστηκε να κάνει επέμβαση και αναγκάστηκε να αναρρώσει. Στις αρχές του 2007, επέστρεψε στην ενεργό δράση, ενώ σε αυτό το διάστημα είχε ξεκινήσει να ασχολείται με την ζωγραφική.DunlopTV - Jason Newsted.mov - Youtube Η πρώτη του γκαλερί πραγματοποιήθηκε στην "Micaëla Gallery" του Σαν Φρανσίσκο στις 4 Μαΐου 2010.Former METALLICA Bassist JASON NEWSTED Talks EMG Pickups
Ένα χρόνο νωρίτερα, συμμετείχε στην ένταξη των Metallica στο Rock and Roll Hall of Fame μαζί με τον Ρόμπερτ Τρουτζίλο.HAMMETT Says JASON NEWSTED Will Perform With METALLICA At ROCK HALL Induction"
Τον Οκτώβριο του 2010, ανακοινώθηκε ότι ο Νιούστεντ θα συμμετείχε στο συγκρότημα WhoCares μαζί με τον τραγουδιστή Ίαν Γκίλαν των Deep Purple, τους κιθαρίστες Τόνι Αϊόμι των Black Sabbath κα Μίκο Λίνστρεμ των HIM, τον πρώην κιμπορντίστα των Deep Purple, Τζον Λορντ και το ντράμερ Νίκο Μακ Μπρέιν των Iron Maiden. Το super-group ηχογράφησε το σινγκλ "Out of My Mind", το οποίο κυκλοφόρησε για φιλανθρωπικούς σκοπούς τον Μάιο του 2011.
Τον Δεκέμβριο του 2012, ο Νιούστεντ ανακοίνωσε ότι σχημάτισε το προσωπικό του σχήμα με την ονομασία Newsted, με τον κιθαρίστα Τζέσι Φάρνσγουορθ και το ντράμερ Χεζούς Μέντεζ Τζούνιορ.Jason Newsted Finishing First Record With New Self-Titled Band Τρεις μήνες αργότερα, εντάχθηκε στο συγκρότημα ο κιθαρίστας των Staind, Μάικ Μάσοκ.STAIND Guitarist Joins NEWSTED Πρώτη κυκλοφορία του συγκροτήματος ήταν το ΕΡ "Metal" για να ακολουθήσει το άλμπουμ "Heavy Metal Music" στις 6 Αυγούστου 2013.

Δισκογραφία
με τους Newsted
 Metal (EP, 2013)
 Heavy Metal Music (2013)

με τους Flotsam and Jetsam
 Doomsday for the Deceiver (1986)

με τους Metallica
 The $5.98 E.P.: Garage Days Re-Revisited (EP, 1987)
 ...And Justice for All (1988)
 Metallica (1991)
 Live Shit: Binge & Purge (Live, 1993)
 Load (1996)
 ReLoad (1997)
 Garage Inc. (1998)
 S&M (Live, 1999)με τους Voivod
 Phobos (1998)
 Voivod (2003)
 Katorz (2006)
 Infini (2009)

Άλλες κυκλοφορίες
 Sepultura - Against (1998)
 Unkle - Psyence Fiction (1998)
 Moss Brothers - Electricitation (2001)
 IR8/Sexoturica - IR8 vs. Sexoturica (2002)
 Rock Star Supernova - Rock Star Supernova (2006)
 WhoCares - Out of My Mind / Holy Water'' (σινγκλ, 2011)

Παραπομπές

Πηγές
 Jason Newsted – Biography - Ultimate Metallica
 Jason Newsted | Biography | AllMusic
 Jason Newsted - Music Fan Clubs Organization 
 Jason Newsted - Encyclopaedia Metallum: The Metal Archives

 Εξωτερικοί σύνδεσμοι 

 Επίσημη ιστοσελίδα

Κατηγορία:Μπασίστες
Κατηγορία:Αμερικανοί μουσικοί
Κατηγορία:Μέλη των Metallica